open-index/open-wikipedia-markdown huggingface dataset:
Diaľnica A8 (Francúzsko)

thumb
thumb
thumb
**Diaľnica  A8**, *La Provençale*, je 224 kilometrov dlhá diaľnica medzi Aix-en-Provence a A7 a Azúrovým pobrežím. Je predĺžením A7 pri La Fare-les-Oliviers. Trasa vedie cez departmenty Bouches-du-Rhône, Var and Alpes-Maritimes. Spája tiež mestá Aix-en-Provence, Fréjus, Saint-Raphaël, Cannes, Antibes, Nice, Monako a Menton predtým ako prejde hranicu. Jej pokračovaním je diaľnica A10 v Taliansku. Za Grande Corniche sa otvára krásna panoráma medzi Nice a Mentonom.

A9 má 2x3 pruhy od Coudoux (spojenie s  A7 k La Barque (križovanie s A52), 2x2 pruhy z La Barque k Saint-Maximin-la-Sainte-Baume (prebieha rozšírenie na 2x3 pruhy), opäť 2x4 pruhy od Cagnes-sur-mer k Saint-Laurent-du-Var (aglomerácia Nice). V južných Alpách má A9 15 tunelov.

Diaľnica je silno dopravne vyťažená po celý rok.

Kategória:Diaľnice vo Francúzsku
Autovía A-1

**Autovía A-1** (nazývaná aj *Autovía del Norte*) je španielska rýchlostná cesta, začínajúca v Madride a končiaca v Irune. Nahradila predchádzajúcu hlavnú cestu z Madridu do Francúzska, označovanú ako N-1.

Medzi Burgosom a Armiñónom existuje platená alternatíva tejto rýchlostnej cesty, Diaľnica AP-1. 

Počas roka 2011 pokračovali modernizačné práce na úseku Madrid - Burgos.

## Zdroje

Kategória:Diaľnice v Španielsku
Autovía A-2

**Autovía A-2** (nazývaná aj *Autovía del Nordeste*) je španielska rýchlostná cesta, ktorá má na niektorých úsekoch diaľničné parametre. Začína v Madride a končí v Barcelone. Nahradila predchádzajúcu hlavnú cestu z Madridu do Francúzska, označovanú N-2.
 
## Zdroje

Kategória:Diaľnice v Španielsku
Autovía A-4

**Autovía A-4** (nazývaná aj *Autovía del Sur*) je španielska rýchlostná cesta, začínajúca v Madride a končiaca v Seville. Južná časť, úsek Sevilla-Cádíz v dĺžke cca 123 km je diaľnica, označovaná osobitne ako Autopista AP-4. 
 
## Zdroje

Kategória:Diaľnice v Španielsku
Autopista AP-7

[náhľad|AP-7  [Malaga]]
**Autopista AP-7** (nazývaná aj *Autopista del Mediteranéo*) je španielska diaľnica, lemujúcou pobrežie Stredozemného mora tejto krajiny. Najväčšiu hustotu premávky dosahuje v okolí Barcelony, až do 100.000 áut za 24 hodín. Prevádzku a údržbu obstaráva tri koncesionárskych spoločností. Výstavba sa začala v roku 1969, posledný úsek do Murcie bol dokončený v roku 1996.

## Iné projekty

## Zdroj
*

Kategória:Diaľnice v Španielsku
Thomas William Evans

**Thomas William Evans**, prvý baronet (* 15. apríl 1821, Derby, Spojené kráľovstvo  – † 4. október 1892, Belper) bol anglický liberálny politik, ktorý reprezentoval volebný obvod Južný Derbyshire.

## Životopis
Bol synom Williama Evansa z derbyského Allestree, poslanca a vysokého šerifa, a Mary Gisbornovej, najstaršej dcéry Thomasa Johna Gisborna z Holme Hall. Evansova rodina zarobila na baniach na olovenú rudu v Bonsall, okrem toho mala aj pílu na rozrezávanie a valcovanie železa v Derby, práčovňu v Darley Abbey a banku vedenú Evansovym strýkom.

Evans vyštudoval cambridgeskú Trinity College. Jeho otec zomrel v roku 1856 a zanechal mu majetky vrátane Pickfordovho domu v Derby.

O rok neskôr sa Thomas William Evans stal poslancom za Južnej Derbyshire a túto pozíciu udržal až do roku 1868. Znovu sa na tomto poste objavil v rokoch 1874 až 1885. Bol miestnym filantropom, zodpovedným za stavbu školy v Parwichu (1861) a rekonštrukciu Parwichského kostola (1873). Viedol tiež Evansovu banku, až do jej zlúčenia s Compton's Bank v roku 1877.

Roku 1872 bol vysokým šerifom Derbyshiru, baronetom Allestree Hall sa stal 18. júla 1887. Okrem Allestree Hall vlastnil panstvo v Holbrooku, Parwich Hall a dom v Derby.

Po Evansovej smrti jeho baronetstvo vymrelo.

## Referencie
* Hansard 1803–2005: contributions in Parliament by Sir Thomas William Evans  (po anglicky)

## Zdroj

Kategória:Anglickí politici
Bronx Zoo

thumb|Bronx Zoo
**Bronx Zoo** (iné, staršie názvy: *Bronx Zoological Park* – Bronxský zoologický park, *Bronx Zoological Gardens* – Bronxské zoologické záhrady) je zoologická záhrada v Bronxe, najsevernejšej štvrti mesta New York v Spojených štátoch. Patrí medzi najväčšie mestské zoologické záhrady vo svete. Žije tu asi 4&nbsp;000 kusov zvierat zastupujúcich okolo 650 druhov z celého sveta. Zoologická záhrada sa rozprestiera na území parku o rozlohe 107&nbsp;ha a preteká cez ňu rieka Bronx. Je súčasťou integrovaného systému štyroch zoologických záhrad a jedného akvária manažovaných organizáciou Wildlife Conservation Society. Bola založená v roku 1899.

## Referencie

## Iné projekty

## Zdroj

## Externé odkazy
*  oficiálna webová stránka

Kategória:Zoologické záhrady v USA
Kategória:Bronx
Autoestrada A1

**A1** alebo *Auto-Estrada do Norte* je s 303 km najdlhšou diaľnicou v Portugalsku a je súčasťou európskeho koridoru číslo 1. 

Začína v Lisabone, končí v Porte a predstavuje najdôležitejšie diaľničné prepojenie v krajine. Okrem spojnice dvoch najväčších miest prechádza popri Coimbre a Leirie. Postavená bola v rokoch 1961 až 1990 a je platenou diaľnicou. Priemerný počet áut za 24 hodín predstavuje 40000 vozidiel. Postupne sa rozširuje na 2x3 pruhy.

## Väčšie mestá na trase diaľnice
* Lisabon
* Santarém
* Leiria
* Coimbra
* Aveiro
* Porto

## Externé odkazy
Autoestrada A1 na motorways-exits.com

## Zdroje
*
*

Kategória:Diaľnice v Portugalsku
Pinxton

thumb|Pinxtonská lodenica

**Pinxton** je obec ležiaca na východnej hranici anglického grófstva Derbyshire.

V anglosaských dobách tu bola malá poľnohospodárska komunita, ktorá je zrejme zaznamenaná v Domesday Book ako *Esnotrewic*. Historici sa domnievajú, že bola známa tiež ako *Snodeswic*. V dobách Normanov patrila, rovnako ako mnoho ďalších panství, Williamovi Peverilovi, ktorému sa o ňu staral Drogo Fitz Ponce. Bol to zrejme on, kto dedinu premenoval na *Ponceston*, z čoho neskôr vznikol názov *Penekeston* a následne *Pinxton*.

Oblasť bola známa ťažbou uhlia, ktorá tu začala v 18. storočia. Priemyselná revolúcia túto ťažbu ešte podporila. Aj tu vznikli vápenky a porcelánka, ktorej niektoré výrobky sú k videniu v Múzeu a umeleckej galérii mesta Derby. Zárobky zo svojich uhoľných baní v Pinxtonu využil farár D'Ewes Coke k založeniu miestnej školy a charity.

V súčasnosti sa už v Pinxtonu uhlie neťaží.

## Iné projekty

## Externé odkazy
* DERBYSHIRE UK: Pinxton  

## Zdroj

Kategória:Obce v Spojenom kráľovstve
Zetor 2011

**Zetor 2011**  (skrátený názov **Z-2011**) bol traktor unifikovaného radu UR I. s dvojvalcovým radovým motorom vyrábaný spoločnosťou Zetor. Ďalšími členmi radu traktorov boli výkonnejšie Zetor 3011 a Zetor 4011

## Referencie


## Zdroje
* Anonym: *Zetor. Dílenská příručka pro opravy a seřizování traktorů Zetor. Unifikovaná řada UŘ I. 2011 * 3011 * 4011.*

Kategória:Traktory Zetor
Nakadžima Ki-43

**Nakadžima Ki-43 ''Hajabusa*** (; v preklade: *Sokol sťahovavý*; oficiálne [[označenie japonských vojenských lietadiel|japonské označenie]]: 一式戦闘機 – *ičišiki sentóki*; v preklade: *armádne stíhacie lietadlo typ 1*; spojenecké kódové označenie: „*'Oscar**“, ale tiež „**Jim**“) bolo [[Japonsko|japonské]] jednomiestne jednomotorové [[stíhacie lietadlo]], ktoré počas [[druhá svetová vojna|druhej svetovej vojny]] slúžilo v [[Letectvo Japonskej cisárskej armády|Letectve Japonskej cisárskej armády]].

== Vznik a vývoj ==
Lietadlo Ki-43 Haybusa vyvíjal tím vedeným šéfkonštruktérom Hideo Itokawom. Požiadavky japonskej armády boli, aby stroj dosahoval rýchlosť väčšiu ako 500 km/hod, dolet bol 800 km a bol schopný vystúpať do výšky 5 000 m za 5 minút. Prvý prototyp vzlietol v [[Január|januári]] [[1939]] a výroba verzie Ki-43-Ia (model 1a) začala na jeseň [[1941]] pričom celková výroba dosiahla 5919 kusov vrátane [[prototyp]]u. Ki-43 už na začiatku [[druhá svetová vojna|druhej svetovej vojny]] zaostávalo za inými stíhacími lietadlami, no zároveň bolo najpočetnejšie spomedzi strojov armády. Po prvej verzii Ki-43 so zaťahovacím podvozkom a energickým výkonom, vyzbrojenej [[guľomet]]mi a poháňanej motorom [[Nakadžima Ha-25]] s výkonom 731 kW, nasledovala koncom roku [[1942]] verzia Ki-43-II s vyšším výkonom a väčšou palebnou silou. 

== Verzie ==
* **Ki-43-Ia**
* **Ki-43-IIa** – so skráteným krídlom
* **Ki-43-IIb** – s malými zmenami
* **Ki-43-II KAI** – so zberačom výfukových plynov
* **Ki-43-III** – poháňaná motorom Ha-115-II s výkonom 917 kW

== Špecifikácie (Ki-43-IIb ''Hajabusa'')==
[[Súbor:Nakajima Ki-43-II.jpg|thumb|right|Nakadžima Ki-43-II ''Hajabusa'']]
[[Súbor:Chiran high school girls wave kamikaze pilot.jpg|thumb|right|Dievčatá strednej školy mávajú pilotovi [[kamikadze]] [[Tošio Anazawa|Tošio Anazawovi]] zo špeciálnej útočnej jednotky pri odlete smerom na [[Okinawa (prefektúra)|Okinawu]]. Ki-43 má podvesenú 250 kg bombu, 12. apríl 1945]]

=== Technické údaje ===
***Posádka:** 1
***Dĺžka:** 8,92 m
***Rozpätie:** 10,84 m
***Výška:** 3,27 m
***Plocha krídel:** 22 m<sup>2</sup>
***Hmotnosť prázdneho lietadla:** 1 910 kg
***Maximálna vzletová hmotnosť:** 2 925 kg
***Pohon:** 1 × hviezdicový vodou chladený motor [[Nakadžima Sakae|Nakadžima Ha-115]] (armádny typ 1) s výkonom 858 kW (1 150 k)

=== Výkony ===
***Maximálna rýchlosť:** 529 km/h vo výške 3 700 m
***Dostup:** 11 200 m
***Dolet:*' 1 760 km

=== Výzbroj ===
* 2× guľomet kalibru 12,7 mm a do 500 kg bômb na vonkajších závesníkoch

== Referencie ==


== Iné projekty ==


== Zdroj ==
* KOLEKTÍV AUTOROV. *Encyklopédia lietadiel* ; Prekl. Pavol Fukatsch, Alexander Schreck, Jaroslav Tichý, Ján Zúrik. 1. vyd. Bratislava : Gemini, spol. s r.o., 1993. 432 s. ISBN 80-7161-056-9.
* COLLIER, Basil. *Japanese Aircraft of World War II''. Londýn : Sidgwick&Jackson, 1979. 144 s. ISBN 0-283-98399-X.

Kategória:Lietadlá druhej svetovej vojny
Kategória:Japonské stíhacie lietadlá
Kategória:Lietadlá Nakadžima
Ostrolistec čínsky

thumb|'''Ostrolistec čínsky''' (''Cunninghamia lanceolata'')

**Ostrolistec čínsky** (*Cunninghamia lanceolata*) je vždyzelený ihličnatý strom z čeľade cyprusovité (*Cupressaceae*). Je jediným žijúcim druhom rodu ostrolistec (*Cunninghamia*). Bol opísaný aj druh *Cunninghamia konishii* ktorý ale môže byť len odrodou *Cunninghamia lanceolata* alebo totožným druhom.

## Výskyt
Strom sa vyskytuje od južnej Číny po severný Vietnam.

## Opis
Má plytké zakorenenie, najvyššie jedince dorastajú nad 50 m. Ihličie je šupinaté, trojuholníkové, strom kvitne v júli, šišky dozrievajú v októbri až novembri.

## Využitie
Poskytuje ľahké, trvanlivé, svetlé, voňavé drevo, veľmi dôležité v čínskom hospodárstve, využívané v stavebníctve, nábytkárstve. Strom sa vo svete pestuje aj na dekoračné účely.

## Referencie


## Iné projekty

Kategória:Cyprusovité
Autoestrada A2

náhľad|Most A2 v Lisabone
**Autoestrada A2**, nazývaná tiež (**Autoestrada do Sul**) patrí medzi hlavné portugalské diaľnice. Spája Lisabon s najjužnejšou provinciou Algarve. Výstavba bola ukončená v roku 2002. Je spoplatnenou diaľnicou. Prevádzkovateľom je najväčší portugalský koncesionár BRISA.

## Externé odkazy
* motorways-exits

## Zdroj

Kategória:Diaľnice v Portugalsku
Autoestrada A3

**Autoestrada A3** alebo **Auto-Estrada do Minho** spája druhé najväčšie mesto Porto s mestom Valença na hraniciach so Španielskom. Je spoplatnenou diaľnicou. Bola postupne kompletizovaná v rokoch 1988 až 1998. Najfrekventovanejší úsek je okolie Porta, kde frekvencia vozidiel vykazuje hodnoty nad 40&nbsp;000 áut za 24 hodín. Táto časť sa rozširuje na 3 pruhy v každom smere jazdy.
 
## Väčšie mestá na trase diaľnice
* Porto
* Santo Tirso
* Braga
* Ponte de Lima
* Valença

## Externé odkazy
* Autoestrada A3 na motorways-exits.com
* Brisa

## Zdroj

Kategória:Diaľnice v Portugalsku
Autoestrada A4

**Autoestrada A4** je diaľnica v Portugalsku. Prebieha z predmestia Porta Matosinhos k horskému mestečku Amarante, v dĺžke , kde prechádza do cesty prvej triedy  IP4. Je známa ako jedna z najnebezpečnejších diaľnic v krajine, zvlášť úsek pri klesaní medzi Campo a Valongo. V súčasnosti vláda prijíma príslušné opatrenia. Momentálne je predlžovaná do Bragança a ďalej na španielske hranice. Súčasťou bude aj najdlhší tunel v Portugalsku cez pohorie Sierra do Marão v dĺžke  , ako aj najvyšší most v krajine s výškou . A4 má byť treťou najdlhšou diaľnicou v Portugalsku s celkovou dĺžkou .

## Zdroje
Tento článok je prekladom z anglickej, francúzskej a nemeckej wikipédie.

## Externé odkazy
* Autoestrada A4 na motorways-exits.com
* http://www.brisa.pt

Kategória:Diaľnice v Portugalsku
Nosorožec indický

**Nosorožec indický** alebo **nosorožec pancierový** () je druh z čeľade nosorožcovitých. Obýva údolie rieky Brahmaputry.

## Opis
Dorastá do dĺžky  a jeho chvost meria 70 až . Dospelý jedinec váži do 2,3 tony. Samec aj samica majú jeden roh (dlhý až ). Samce sa od samíc líšia väčšími, ostrými, klovitými hryzákmi, ktoré využívajú v rivalských bojoch počas obdobia rozmnožovania. Jeho koža ma hlboké záhyby, jej pancierový vzhľad zvýrazňujú hrbole, ktorých je najviac na bokoch a zadku.

## Správanie
Nosorožec indický, ako aj ostatné druhy nosorožcov, je vo všeobecnosti samotár, s výnimkou dočasných párov v období rozmnožovania alebo matky s mláďaťom. K votrelcom, ktorí vniknú na jeho územie, ktoré dosahuje veľkosť 2 až 8 kilometrov štvorcových v závislosti od habitatu, je zvyčajne tolerantný.

## Potrava
Podstatnú časť ich stravy tvoria vysoké trávy, ktoré v období dažďov dorastajú do  výšky. Kŕmi sa hlavne za súmraku a v tme.

## Rozmnožovanie
Gravidita trvá 16 mesiacov a mláďa zostáva s matkou až dovtedy, kým sa nenarodí ďalší potomok, čo môže byť aj o 3 roky neskôr.

## Ohrozenie
Populácie nosorožcov indických sú rozptýlené a navzájom izolované aj napriek ochranárskemu úsiliu a povzbudivému obnovovaniu populácie takže je druh stále v istom riziku. Okrem toho sú tieto živočíchy objektom pytliactva pre ich rohy a iné časti tela. V súčasnosti žije približne 2 400 jedincov.

## Galéria

Súbor: Panzernashorn2004.jpg|Samica s mláďaťom.
Súbor: IndianRhino2 CincinnatiZoo.jpg|Nosorožec indický vo vode.
Súbor: Indian Rhino (Rhinoceros unicornis)1 - Relic38.jpg|Rhinoceros unicornis.


## Iné projekty

## Zdroje
* 

Kategória:Nosorožcovité
Kategória:Zraniteľné druhy
Autoestrada A6

**Autoestrada A6** sa začína v mestečku Marateca a končí hraničnou riekou Caia. Je to spojnica prímorského Lisabonu do vnútrozemia krajiny. Bola postavená a postupne sprevádzkovaná v deväťdesiatych rokoch. Pokračuje až k španielskym hraniciam, kde sa napája na diaľnicu A5.

## Väčšie mestá v trase diaľnice
* Montemor-o-Novo
* Évora
* Estremoz
* Elvas

## Externé odkazy
* Autoestrada A6 na motorways-exits.com
* Brisa

## Zdroj

Kategória:Diaľnice v Portugalsku
Autoestrada A7

**Autoestrada A7** je diaľnica v Portugalsku. Jej stavba bola ukončená v roku 2007. Začína v mestečku Póvoa de Varzim (IC 1/ A28 ), pokračuje cez Vila Nova de Famalicão, Guimarães, Fafe, Cabeceiras de Basto a Vila Pouca de Aguiar a končí sa napojením na diaľnicu A 24. V horskom teréne medzi Serzedelo a Guimarães je doplnená o tretí stúpací pruh v každom smere. Jej hlavný zámer je poskytnúť rýchly prístup k pobrežiu vnútrozemským mestám, ako Guimarães a Vila Nova de Famalicão.

## Väčšie mestá na trase diaľnice
* Vila do Conde
* Guimarães
* Fafe
* Vila Pouca de Aguiar

## Zdroje
Tento článok je prekladom z anglickej, francúzskej a nemeckej wikipédie.

## Linky
*http://www.aenor.pt
*Autoestrada A7 na motorways-exits.com

Kategória:Diaľnice v Portugalsku
Autoestrada A17

**Autoestrada A17** je diaľnica v Portugalsku. Bola dokončená v roku 2008. Napája sa na A8 pri Leiria na A25 pri Aveiro a obchádza mestečká Figueira da Foz a Mira. Prechádza zhruba stredom pobrežia krajiny. Približne polovica trasy je štvor- a druhá polovica šesťpruhová. 

## Väčšie mestá v trase diaľnice
* Marinha Grande 
* Leiria 
* Figueira da Foz 
* Aveiro  

## Zdroje
Tento článok je prekladom z francúzskej a nemeckej wikipédie.
 
## Linky
* Autoestrada A17 na motorways-exits.com

Kategória:Diaľnice v Portugalsku
Autoestrada A8

**Autoestrada A8** alebo *Auto-Estrada do Oeste* spája Lisabon a Leiru cez Caldas da Rainha. V Marinha Grande sa napája na A17. Smerom od Lisabonu na sever je súčasťou paralelného prepojenia Lisabonu a Porta. Autoestrada A1 vedie vo vnútrozemí, A8 je zase pobrežná alternatíva. Diaľnica bola sprevádzkovaná v rokoch 1984 až 2002. Je striedavo švor- a šesťpruhová.

## Zdroje
Tento článok je prekladom z anglickej, portugalskej, francúzskej a nemeckej wikipédie.

## Linky
Autoestrada A8 na motorways-exits.com

Kategória:Diaľnice v Portugalsku
Autoestrada A22

**Autoestrada A22** alebo *Via Infante de Sagres* je diaľnica v Portugalsku. Prechádza pozdĺž portugalského regiónu Algarve. Prvá časť diaľnice bola otvorená v  roku 1991 spoločne s mostom Guadiana. Posledný úsek bol otvorený v roku 2003. Bola jednou z mála bezplatných diaľnic, od 1, septembra 2011 preberá prevádzku firma Euroscut.

## Zdroje
Tento článok je prekladom z portugalskej, francúzskej a nemeckej wikipédie.

## Externé odkazy
Autoestrada A22 na motorways-exits.com

Zo Španielska A-49 pre Portugalsko A-22

Kategória:Diaľnice v Portugalsku
Autoestrada A24

**Autoestrada A24** alebo *Auto-Estrada do Norte* je diaľnica v Portugalsku. Prechádza severom stredu krajiny. V budúcnosti by mala byť predĺžená až do Coimbry, ale otvorenie nového úseku je momentálne zastavené z dôvodu ekonomickej krízy. Je to medzinárodná spojnica, s diaľnicou na španielske pobrežie ju spája krátka A75.

A24 je považovaná za najkrajšiu portugalskú diaľnicu, napríklad jej súčasťou je 38 viaduktov. Celý úsek je bezplatný, prevádzkovateľom je Norsuit.

## Zdroje
Tento článok je prekladom z portugalskej,francúzskej a nemeckej wikipédie.

## Linky
Autoestrada A24 na motorways-exits.com

Kategória:Diaľnice v Portugalsku
Autoestrada A23

**Autoestrada A23** alebo *Auto-Estrada da Beira Interior* je diaľnica v Portugalsku. Spája mestá Torres Novas a Guarda, prechádza popri Castelo Branco. Je treťou najdlhšou diaľnicou v krajine, po dokončení A4 bude štvrtou. Diaľnica podporuje regionálny rozvoj, ale je tiež hlavnou spojnicou Lisabonu so zvyškom Európy. A23 je bezplatná, prevádzkovateľom je spoločnosť ScutVias. Vedie prevažne hornatým terénom.

## Zdroje
Tento článok je prekladom z portugalskej, francúzskej a nemeckej wikipédie.

## Linky
Autoestrada A23 na motorways-exits.com

Kategória:Diaľnice v Portugalsku
Autoestrada A25

**Autoestrada A25** alebo *Auto-estrada das Beiras Litoral e Alta* je diaľnica v Portugalsku. Začína v mestečku Aveiro a končí vo Vilar Formoso. Úsek prebieha rôznymi krajinnými typmi, od roviny Beira Litoral až k horám pri španielskch hraniciach.  

A25 bola predtým známa ako cesta prvej triedy IP5 a bola prebudovaná na diaľničné parametre, pretože IP5 mala viacero konštrukčných chýb a neúmerne vysokú nehodovosť. IP5 bola považovaná za najnebezpečnejšiu cestu v Portugalsku a tretiu najnebezpečnejšiu cestu sveta.

## Zdroje
Tento článok je prekladom zo švédskej, francúzskej a nemeckej wikipédie.

## Externé odkazy
Autoestrada A25 na motorways-exits.com

Kategória:Diaľnice v Portugalsku
Metacheiromyidae

**Metacheiromyidae** je vyhynutá čeľaď šupinavcov. 

## Systematika
* rod †Brachianodon (Gunnell & Gingerich, 1993)
** †Brachianodon westorum (Gunnell & Gingerich, 1993)
* rod †Metacheiromys (Wortman, 1903)
** †Metacheiromys dasypus (Osborn, 1904)
** †Metacheiromys marshi (Wortman, 1903)
* rod †Mylanodon (Secord, 2002)
** †Mylanodon rosei (Secord, 2002)
* rod †Palaeanodon (Matthew, 1918)
** †Palaeanodon ignavus (Matthew, 1918)
** †Palaeanodon nievelti (Gingerich, 1989)
** †Palaeanodon parvulus (Matthew, 1918)
* rod †Propalaeanodon Rose, 1979)
** †Propalaeanodon schaffi (Rose, 1979)

Kategória:Šupinavce
Tubulodon

**Tubulodon** je vyhynutý rod šupinavcov.

## Druhy
*†*[[Tubulodon atopum]]* (=*[[Alocodontulum atopum]]*)
*†*[[Tubulodon pearcei]]* (=*[[Pentapassalus pearcei]]*)
*†*[[Tubulodon woodi]]* (=*[[Pentapassalus woodi]]*)
*†*[[Tubulodon taylori]]*

Kategória:Šupinavce
Manis

***Manis*** (po slovensky šupinavec alebo šupinovec) je rod z čeľade šupinavcovité.

## Systematika
*(?)†Manis lydekkeri Trouessart
*(?)†Manis palaeojavanica Dubois
*podrod Manis 
** šupinavec čínsky/šupinavec krátkochvostý (Manis (Manis) pentadactyla Linnaeus, 1758; =Manis aurita, Pholidotus bengalensis)
*podrod Paramanis
**šupinavec chytavochvostý (Manis javanica Desmarest, 1822; =Manis malaccensis, Paramanis javanica)
*podrod Phatages
**šupinavec hrubochvostý (Manis crassicaudata Gray, 1827; =Manis (Manis) crassicaudata, Manis brachyura; Pholidotus indicus)

Staršie sa pod rod Manis ako ďalšie podrody zaraďovali rody z podčeľade Smutsiinae (pozri pod šupinavcovité).

Kategória:Šupinavcovité
Smutsia

**Smutsia** (po slovensky šupinavec alebo šupinovec) je rod z čeľade šupinavcovité. Staršie sa tento taxón zaraďoval ako podrod rodu Manis.

Druhy:
*šupinavec veľký (Smutsia gigantea Illiger, 1815; =Manis gigantea, Smitsia africana; Phataginus gigantea)
*šupinavec savanový/šupinavec veľkošupinový (Smutsia temminckii Smuts, 1832; =Manis temmickii, Manis hedenbergi, Smutsia temminckii)

Kategória:Šupinavcovité
Šupinavcovité

**Šupinavcovité** (lat. *Manidae*) je čeľaď šupinavcov. Rody z tejto čeľade - pokiaľ vôbec majú slovenské meno - sa po slovensky volajú **šupinavec/šupinovec** alebo ľudovo aj **pangolín**.

## Systematika
*?rod †Eurotamandua  – jediný druh †Eurotamandua joresi
*podčeľaď Maninae 
**rod †Eomanis - jediné druhy †Eomanis waldi Storch, 1978 a †Eomanis krebsi Storch & Martin, 1994
**rod †Necromanis 
**rod †Patriomanis - jediný druh †Patriomanis americana
**rod Manis  - šupinavec/šupinovec
*podčeľaď Smutsiinae 
**skupina (tribus) Smutsiini 
***rod Smutsia - šupinavec/šupinovec
**skupina (tribus) Uromanini 
***rod Phataginus  - šupinavec/šupinovec; jediný druh šupinavec bielobruchý (Phataginus tricuspis, Manis tricuspis, Manis tridentata; Phataginus tricuspis); vrátane Phataginus longicaudata
***rod Uromanis  - šupinavec/šupinovec; jediný druh šupinavec dlhochvostý (Uromanis tetradactyla, Manis tetradactyla, Manis longicaudata, Uromanis tetradactyla, Phataginus tetradactyla)

V starých systémoch čeľaď zahŕňa len rod Manis.
Kategória:Šupinavce
Epoicotheriidae

**Epoicotheriidae** je vyhynutá čeľaď šupinavcov.

## Systematika
*rod †Amelotabes - jediný druh †Amelotabes simpsoni
*rod †Alocodontulum
*rod †Pentapassalus
*rod †Dipassalus
*rod †Tetrapassalus - jediné druhy: †Tetrapassalus mckennai Simpson, 1959 a †Tetrapassalus proius West, 1973
*rod †Epoicotherium - jediný druh †Epoicotherium unicum Douglass, 1905, Simpson, 1927 (=Xenotherium unicum; Pseudochrysochloris yoderensis)
*rod †Xenocranium

Kategória:Šupinavce
Castelo Branco (mesto)

**Castelo Branco** je mesto v strednom Portugalsku. Má približne 30 000 obyvateľov.

Leží v regióne Centro v provincii Beira Baixa. Je okresným mestom a centrom mestskej oblasti s asi 54 600 obyvateľmi.

Mesto vzniklo na mieste rímskej pevnosti, z čoho sa odvíja aj jej názov. V súčasnosti v meste sídli viacero významných podnikov.

## Referencie


## Iné projekty

Kategória:Mestá v Portugalsku
Autoestrada A28

**Autoestrada A28** je diaľnica v Portugalsku. Spája Porto s Vilar de Mouros, a prechádza popri Póvoa de Varzim, Esposende a Viana do Castelo. Trasa kopíruje severné pobrežie krajiny. Dĺžka A28 je momentálne 92 km, avšak predpokladá sa jej predĺženie až do Valença (momentálne v stave štúdie).

Táto diaľnica nie je bezplatná od 15. októbra 2010, okrem malého úseku v okolí Porta.

## Zdroj

## Linky
Autoestrada A28 na motorways-exits.com

Kategória:Diaľnice v Portugalsku
Autoestrada A5

**Autoestrada A5** alebo *Auto-Estrada da Costa do Estoril* je diaľnica v Portugalsku. Vedie od Lisabonu ku Cascais. Bola prvou postavenou a prevádzkovanou diaľnicou v krajine. Takmer celý úsek má šesť pruhov.

## Iné projekty

## Externé odkazy
* Autoestrada A5 na motorways-exits.com

## Zdroj

Kategória:Diaľnice v Portugalsku
Figueira da Foz (okres)

**Figueira da Foz** je okres (município) v strednom Portugalsku. Má približne 60 000 obyvateľov. Jeho najväčšie mesto nesie rovnaký názov a žije v ňom asi polivica obyvateľov okresu. Nachádza sa pri ústi rieky Mondego.

## Iné projekty

Kategória:Okresy v Portugalsku
Ľubomír Rapoš

**Ľubomír Rapoš** (* 26. február 1934, Modra) je slovenský výtvarník a umelecký fotograf.

## Životopis
Ľubomír Rapoš sa narodil 26. 2. 1934 v Modre. Študoval na Učňovskej škole fotografie v Liptovskom Mikuláši. Pracoval vo Výskumnom ústave lesného hospodárstva v Oravskom Podzámku, Stavoprojekte Žilina a Mototranse Žilina. Od 1968 je fotografom vo voľnom povolaní. V druhej polovici 60. rokov sa zaoberal aplikáciou Sabattierovho efektu a tónovania do hneda, od 70. rokov kolážami a domaľovávaním. Realizoval aj niekoľko monumentálnych prác pre architektúru (napr. Dom smútku, Nitrianske Pravno, 1979). Samostatne vystavoval v Žiline (1961, 1964, 1984), Bratislave (1975), Prahe (1967). V súčasnosti pôsobí v Modre. Ťažisko tvorby je najmä v koláži, olejomaľbe a pasteli. V jeho dielach je imaginatívna symbolika, témy slovenskej prírody, hudby, biblického príbehu a Slovenska. Pravidelné výstavy máva v Sieni umení Eunika, v Nemeckom evanjelickom kostole v Modre, okrem Slovenska však vystavoval aj v Moskve, Varšave, Prahe, Bruseli, Maďarsku, USA a Japonsku.

Kategória:Slovenskí výtvarníci
Kategória:Slovenskí fotografi
Kategória:Narodenia v 1934
Kategória:Žijúci ľudia
Kategória:Osobnosti z Modry
Ronald Pope

thumb|Socha z kaplnky Derbyjskej nemocnice, teraz sa nachádza v Múzeu mesta Derby.
**Ronald Pope** (* 1920 – † 1997) bol anglický sochár a maliar.

## Život
Narodil sa roku 1920 a po štúdiách sa presťahoval do Derbyshire, kde pracoval ako inžinier. Začal v továrni Rolls Royce v Derby (v tých časoch to bol najväčší zamestnávateľ v meste). V firme Rolls Royce pracoval po celú vojnu ako nástrojár. V podniku zostavované motory pre lietadlá Spitfire. Pope sa učil a získaval skúsenosti v technike ako napríklad zváranie a spájanie na tvrdo. Tieto skúsenosti neskôr využil na umelecké účely. Po skončení vojny odišiel na Slade School of Fine Art v Londýne študovať sochárstvo u profesora F. McWilliama. Pope ďalej pokračoval študovaním keramiky na Woolwich Polytechnic u keramika Hebera Matthewsa. Potom žil a pracoval v derbyshirskom Melbourne, kde tiež získaval inšpiráciu.

## Dielo
Pre svoje diela Pope využíval rôzne materiály: drevo, kameň i kov. Niektoré z jeho kovových (aj drevených) diel vyzerali vďaka svojej abstraktnej podobe stroho. Okrem sôch Pope vytváral aj maľby a kresby. Zákazky prijímal najmä od kostolov a škôl, ale aj od spoločností a súkromníkov. Roku 2008 usporiadalo Múzeum a galéria mesta Derby výstavu Popeových diel nazvanú *Ronald Pope - Sculpture from the Museums' Collection* (po slovensky *Ronald Pope - sochárstvo z múzejných zbierok*).

## Referencie

## Zdroj

Kategória:Narodenia v 1920
Kategória:Úmrtia v 1997
Kategória:Anglickí sochári
Kategória:Anglickí maliari
Setúbal (okres)

**Setúbal**  je okres (município) v Portugalsku, ktorý má rozlohu 172,0 km² a okolo 120 000 obyvateľov. V strednej časti okresu (vo viacerých obciach) leží rovnomenné mesto (cidade), ktoré malo v roku 2004 89 303 obyvateľov.

Miestny sviatok je 15. september ako spomienka na deň, keď v roku 1860 kráľ Pedro V. oficiálne povýšil Setúbal na mesto.

thumb

Kategória:Mestá v Portugalsku
Kategória:Okresy v Portugalsku
Aveiro (mesto)

**Aveiro** je priemyselné mesto v Portugalsku, s pomerne veľkým prístavom. Atrakciou mesta sú steny domov, vykladané keramickými dlažbami azulejos. V blízkosti sa nachádzajú pláže *Barra*, *Costa Nova do Prado* i *Gafanha da Nazaré*.

Založené bolo v 10. storočí, do 11. storočia bolo pod nadvládou Maurov. V roku 1575 búrka zasypala vchod do prístavu a tým utvorila bariéru, ktorá prístav uzatvorila. Tam neskôr vznikla rybárka osada *Costa Nova*.

V roku 1973 vznikla v Aveiro univerzita *Universidade de Aveiro*.

## Galéria

Image:Aveiro 5.JPG|Námestie v Aveiro.
File:Aveiro 9.JPG|Ulica v Aveiro.
File:Aveiro 8.JPG|Ulica v Aveiro.
Image:Catedral_de_Aveiro.jpg|Katedrála v  Aveiro.
Image:Aveiro Train station.jpg|Stará budova stanice.


## Iné projekty


Kategória:Mestá v Portugalsku
Diaľnica A10 (Francúzsko)

thumb|A10 pred Parížom
**Diaľnica A10** alebo *L'Aquitaine* je diaľnica vo Francúzsku. Vedie z Paríža do Bordeaux. Je najdlhšou francúzskou diaľnicou. Bola kompletne sprevádzkovaná v osemdesiatych rokoch. Diaľnica je štvorpruhová, okrem úsekov Paríž-Tours a úseku pred Bordeaux, kde sa rozširuje na šesť pruhov.     

## Externé odkazy
*Francúzska A10 na motorways-exits.com

## Zdroje
*

Kategória:Diaľnice vo Francúzsku
Cascais (obec)

thumb|Centrum mesta

**Cascais** je obec (freguesia) a mestečko (vila) v juhozápadnom Portugalsku. Leží na populárnej Costa do Estoril západne od Lisabonu pri Atlantickom oceáne. Mesto, ktoré má v súčasnosti 33 000 obyvateľov, bolo pôvodne starou rybárskou dedinou, ktorá sa stala známou ako kúpele v 19. storočí.

## Osobnosti mesta
* Paulo Ferreira (* 1979), futbalista
* Daniel Carriço (* 1988), futbalista

## Partnerské mestá

## Iné projekty

## Externé odkazy
* Oficiálna stránka

## Zdroj

Kategória:Mestá v Portugalsku
Leiria (mesto)

**Leiria** je mesto (cidade) v Portugalsku v regióne Centro, približne na polceste medzi Lisabonom a Portom. 

Historické centrum mesta leží medzi hradným kopcom a riekou Lis. Leiria je centrom tzv. Mestského spoločenstva Leiria (t. j. akejsi štatistickej aglomerácie), ktorá zahŕňa mestá Marinha Grande, Ourém, Alcobaça, Fátima, Pombal, ako aj blízke Batalha, Porto de Mós a Nazaré.

## Iné projekty

## Zdroj
* 

Kategória:Mestá v Portugalsku
Dinamo Moskva

**Dinamo Moskva** môže byť:
* hokejový klub, pozri CHK Dinamo Moskva
* futbalový klub, pozri FK Dinamo Moskva
Valença (okres)

**Valença** je okres (município) v Portugalsku so 14 300 obyvateľmi. V časti okresu sa nachádza rovnomenné mesto (cidade, do roku 2009 mestečkovila) s približne 8 000 obyvateľmi. 

Približne polovica mesta sa nachádza pri hradnom kopci a druhá polovica je rovinatá. Mesto je v tesnej blízkosti španielskych hraníc. Nachádza sa tu pomník Charlesa Lindberga.  

## Zdroj

Kategória:Mestá v Portugalsku
Kategória:Okresy v Portugalsku
Faro (okres)

náhľad|Pohľad na mesto s biskupským palácom v popredí
**Faro** je okres (município) v Portugalsku. Má 59 000 obyvateľov. Rozlohou malú - ale počtom obyvateľov veľkú - časť okresu tvorí rovnomenné mesto, ktoré má 41 000 obyvateľov, a ktoré je hlavným a najväčším mestom regiónu Algarve. Faro leží pri pobreží Atlantického oceánu a má medzinárodné letisko.

## Dejiny

Ako obchodné centrum Faro využívali už Feničania, dôležitým prístavom sa však stalo až za Rimanov, ktorí mu dali názov Ossonoba. Za Maurov bolo na krátky čas kultúrnym hlavným mestom kniežatstva, založeného v 11. storočí. V roku 1249 mesto dobyl Alfonso III., bolo to posledné portugalské mesto pod maurskou nadvládou.

V roku 1487 vo Fare vznikli prvé portugalské tlačené diela, tlačiarom bol Samuel Gacon.

Vrcholná éra nastala, keď sa sem roku 1577 presunulo biskupské sídlo zo Silves, skončila však veľmi rýchlo v roku 1596 počas španielskej nadvlády, keď jednotky grófa z Essexu na svojej ceste zo španielskeho Cádizu do Anglicka mesto vyplienili. To takmer celé zhorelo a navyše boli z biskupského paláca odnesené stovky výtlačkov cenných prác náboženských učencov.

V roku 1722 otriaslo znovu postaveným Farom zemetrasenie a v roku 1755 ďalšie, ešte silnejšie. Z obdobia prestavieb po tomto zemetrasení tiež pochádza dnešná podoba mesta.

Rýchly rozvoj prebehol od. 60. rokov 20. storočia, keď sa salazarovský režim snažil pritiahnuť západných turistov a budoval potrebnú infraštruktúru vrátane miestneho letiska.

## Pamätihodnosti

**Cidade Velha** (Staré mesto) – nachádza sa tu väčšina pamiatok Fara, okrem iného katedrála Sé z roku 1251, ktorá stojí na mieste pôvodného rímskeho chrámu, prestavaného neskôr na vizigótsku katedrálu a potom na maurskú mešitu, alebo Biskupský palác s červenou strechou a azulejos (ručne maľované kachličky).

**Ďalšie pamiatky** 

:Igreja de Nossa Senhora de Carmo
:Igreja de Sao Francisco
:Igreja de Sao Pedro

## Doprava
Mesto Faro je napojené na diaľnicu A22. Rovnako železnica zaisťuje niekoľkokrát denne rýchle spojenie s Lisabonom a prímestskou dopravu na trase Lagos – Tunes – Faro – Vila Real de Santo António. Významné a moderne  vybavené je Letisko Faro Algarve, ktoré sa nachádza zhruba 7 km od centra mesta. Podľa počtu pasažierov je druhým najfrekventovanejším letiskom krajiny.

## Referencie

## Zdroj

## Externé odkazy
* Oficiálne stránky
* University of Algarve (Faro)
*Letisko Faro  
* Algarve-Portál: Faro 
* Faro Info 

Kategória:Mestá v Portugalsku
Ignác Bizmayer

**Ignác Bizmayer** (* 20. apríl 1922, Košolná – † 15. august 2019, Modra) bol slovenský keramikár, národný umelec a držiteľ štátneho vyznamenania Pribinov kríž I. triedy za mimoriadne významné zásluhy v oblasti výtvarného umenia a figurálnej tvorby.

## Život a tvorba
Vyrastal na habánskom dvore v obci Košolná. V detstve sa stretol s moravským keramikárom a znalcom habánskej fajansy Heřmanom Lansfeldom, v rokoch 1936 až 1939 študoval Keramickej škole v Modre, ako majster v období rokov 1939 až 1954 pôsobil v „Slovenskej ľudovej majolike“ a od roku 1957 sa venoval vlastnej keramickej tvorbe. Žil a tvoril vo svojom ateliéri v Modre-Harmónii.

Vo svojom diele sa sústredil na figurálnu tvorbu, keramickú plastiku, úžitkovú dekoratívnu keramiku. Vychádzal z ľudového umenia, obnovoval habánsku keramickú tradíciu. V jeho umeleckej tvorbe možno vidieť život, prácu, zvyky, obrady slovenského ľudu. Stvárnil postavy muzikantov, remeselníkov, svätcov, vinohradníkov, tanečníkov. Z jeho diel sú známe napríklad Vynášanie Moreny, Jánošíkovská družina (keramický objekt), Vinohradnícky rok (keramický figurálny cyklus), keramický krb pre slovenskú kolibu na svetovej výstave Expo 67 (Montreal-Kanada), súbor figurálnych reliéfov (Detské mestečko, Trenčín-Zlatovce), Na pomoc horám (keramika). Jeho práce sú vystavené v „Múzeu Ľudovíta Štúra“ v Modre a v Galérii Ignáca Bizmayera nachádzajúcej sa v modranskej rotundovej bašte.

V roku 1998 vznikol v rámci cyklu *Portréty* dokumentárny film *Ignác Bizmayer* (STV 1998, scenár Ľubomír Stanček, réžia Fedor Bartko).

### Ocenenia
V roku 1972 získal titul zaslúžilý umelec a v roku 1982 titul národný umelec. Prezident Rudolf Schuster udelil v roku 2003 Ignácovi Bizmayerovi Pribinov kríž I. triedy za mimoriadne významné zásluhy v oblasti výtvarného umenia a figurálnej tvorby a pri príležitosti životného jubilea 90 rokov mu prezident Ivan Gašparovič udelil 18. apríla 2012 Medailu prezidenta Slovenskej republiky.

Zomrel 15. augusta 2019 v Modre vo veku 97 rokov. 

## Referencie

## Iné projekty

## Externé odkazy
* www.muzeum.sk Galéria Ignáca Bizmayera, zdroj, z ktorého čerpal tento článok.
* www.tik.sk Zdroj, z ktorého čerpal tento článok.

Kategória:Osobnosti z Košolnej
Kategória:Slovenskí keramikári
Kategória:Výrobcovia keramiky
Kategória:Česko-slovenskí národní umelci
Kategória:Laureáti Pribinovho kríža I. triedy
Kategória:Zaslúžilí umelci
Veronika Šikulová

**Veronika Šikulová** (* 15. marec 1967, Modra) je slovenská prozaička, autorka kníh pre deti a mládež.

## Životopis
Je najstarším dieťaťom spisovateľa Vincenta Šikulu a psychiatričky Alice Šikulovej. Absolvovala gymnázium v Modre, žurnalistiku vyštudovala na Filozofickej fakulte Univerzity Komenského.

Ako redaktorka pracovala v periodikách Literárny týždenník, Nový Čas a Meridián. Pracovala tiež v Múzeu Ľudovíta Štúra v Modre a v Malokarpatskej knižnici v Pezinku.

Popri publicistike sa venovala písaniu próz. Prvé prózy publikovala v literárnej prílohe denníka Smena, v literárnych časopisoch Romboid, Slovenské pohľady a i.

Je vydatá za fyzika Mareka Mihalkoviča, syna básnika Jozefa Mihalkoviča. Žije a tvorí v Modre.

## Literárna tvorba
* *Odtiene* (1997)
* *Z obloka* (1999)
* *Mesačná dúha* (2003)
* *To mlieko má horúčku* (2006)
* *Domček jedným ťahom* (2009)
* *Miesta v sieti* (2011)
* *Diera do svetra* (2012)
* *Medzerový plod* (2014)
* *Petrichor* (2016)
* *Ži vo mne* (2018)
* *Tremolo ostinato* (2020)
* *Radosti a dni* (2021)
* *Pozor, bodkovaný pes!* (2021)
* *Líštičky majú rady teplo* (2022)
* *Zelená pošta* (2022)
* *Záhradky (Vyvolávanie)* (2023)
* *Nedeľné popoludnie na ostrove La Grande Jatte* (2025)

## Ocenenia
* 1997: Cena Ivana Kraska za knižný debut *Odtiene* 
* 2015: Anasoft litera za knihu *Medzerový plod* 
* 2016: Krištáľové krídlo za rok 2015 v kategórii publicistika a literatúra za knihu *Medzerový plod* 

## Referencie

## Iné projekty

## Externé odkazy
* 
* Diela Veroniky Šikulovej v súbornom katalógu Slovenskej národnej knižnice
* Spisovateľka Veronika Šikulová: Bola som dcéra a už som mama – rozhovor v denníku SME (2010)
* Slávna dcéra slávneho otca Veronika Šikulová: Svet je náš... – rozhovor pre Diva.sk (2019)

Kategória:Osobnosti z Modry
Kategória:Slovenskí prozaici
Kategória:Slovenskí spisovatelia pre deti a mládež
Kategória:Ženy v slovenskej literatúre
Kategória:Laureáti Ceny Ivana Kraska
Kategória:Laureáti Anasoft litera
Kategória:Držitelia Krištáľového krídla
Kategória:Absolventi Filozofickej fakulty Univerzity Komenského v Bratislave
Basbarytón

**Basbarytón** (taliansky *basso cantate*, anglicky *high bass* alebo *low baritone*) je mužský hlas ležiaci medzi basom a barytónom. Rozsah je zhruba od veľkého F do f1.

Basbaryton je definovaný ako hlboký hlas skôr basovej polohy, ale s farbou barytónu a aj jeho kvalitou tónu – znie teda jemnejšie ako klasický basový hlas.
NIektorí basbarytonisti takto môžu dosiahnuť veľký rozsah a operní speváci často spievajú aj basové, aj barytónové úlohy.

Rozlišujeme dva druhy basbarytónu:

* *lyrický basbarytón* (napr. Faust: Méphistopheles)
* *dramatický basbarytón* (Prsteň Nibelungov: Wotan)

## Zdroj

Kategória:Spev
Kategória:Hudobná terminológia
Platničková atelektáza

**Platničková atelektáza** (zriedkavejšie **diskoidná atelektáza** alebo **lineárna atelektáza**, v minulosti **Fleischnerove línie**) je osobitnou formou atelektázy. Prvýkrát ju popísal Fleischner v roku 1938. Názov je odvodený poľa jej tvaru plochého disku až platne. Môže byť izolovaná i mnohopočetná. Obyčajne smeruje kolmo na popľúcnicu, s ktorou je v priamom kontakte. Môže byť horizontálna i vertikálna a na rtg snímke hrudníka má vzhľad čiarového až pruhovitého zatienenia, pričom skutočný rozsah býva spravidla väčší ako sa zo snímky zdá.

Jej vznik je podmienený kolapsom pľúcnych mechúrikov pri ich zníženej ventilácii. Najväčšiu tendenciu k takémuto kolapsu má pľúcny parenchým v bazálnych (dolných) častiach pľúc, čo je podmienené kombináciou ich anatomického usporiadania a pôsobením gravitácie.

Platničková atelektáza sa vyskytuje často, najmä u pacientov v nemocnici. Spojitosť má najmä so zhoršeným dýchaním - po operácii, u dlhodobo upútaných na lôžko, pri poruchách pohyblivosti bránice a podobne.

## Zdroje

Kategória:Pneumológia
Kategória:Rádiologické pojmy
Viana do Castelo (mesto)

**Viana do Castelo** je mesto (*cidade*) v Portugalsku v rovnomennom okrese a v regióne Norte. Je známym centrom surfovania. 

Nachádza sa tu množstvo pamiatok, napríklad *Bazilika svätej Lucie*  (Basilica de Santa Luzia) či 562 m dlhý *Eiffelov most*, postavený v roku 1878 spoločnosťou rovnakého mena. 

## Partnerské mestá
	

## Referencie


## Iné projekty

## Externé odkazy
* 

## Zdroj
 

Kategória:Mestá v Portugalsku
Póvoa de Varzim

**Póvoa de Varzim**  je portugalské mesto v rovnomennom okrese, v regióne Norte.  

Mesto sa rozvíjalo vďaka obchodu a rybárstvu, v osemnástom storočí bolo druhým najvýznamnejším rybárskym prístavom štátu. Posledných cca 100 rokov sa vďaka svojím plážam stalo jedným z hlavných turistických cieľov oblasti.  Póvoa de Varzim  má významný textilný a poľnohospodársky priemysel. Mesto disponuje bohatou morskou kuchyňou a zachováva staré zvyky, ako napríklad systém písania *siglas poveiras* či techniku *masseira*.

## Partnerská města
*  Eschborn, Nemecko, 1986
*  Montgeron, Francúzsko, 1988
*  Żabbar, Malta, 2001

## Iné projekty
* 

## Externé odkazy
* 

## Zdroj
 

Kategória:Mestá v Portugalsku
Vila Nova de Famalicão (mesto)

**Vila Nova de Famalicão ** je pomerne mladé mesto (cidade) v rovnomennom okrese (ktorému je aj sídlom) a v regióne Norte. Bolo založené v roku 1835, mestské práva získalo v roku 1985. Je priemyselným strediskom textilu a potravinárstva. Mnohé známe značky, ako Tifossi, Denim, SMKjeans, tu majú svoje pobočky. 
 
## Zdroj
 

Kategória:Mestá v Portugalsku
Hideki Tódžó

**Hideki Tódžó** (* 30. december 1884, Tokio, Japonské cisárstvo – † 23. december 1948, Tokio, Japonsko) bol japonský generál, vedúci parafašistickej strany Asociácia pomoci cisárstvu. Od konca roku 1941 súčasne vo funkcii japonského predsedu vlády, náčelníka generálneho štábu japonskej armády a minister vojny.

Presadzoval a podieľal sa na podpise zmlúv o spojenectve s Nemeckou ríšou a Talianskom. Bol zástancom napadnutia USA. Po japonskej porážke na ostrove Saipan podal spolu s celou vládou 18. júla 1944 demisiu a odišiel do penzie. Pred svojim zatknutím 8. septembra 1945 sa pokúsil spáchať samovraždu. Následne bol zatknutý a súdený tokijským tribunálom. Za vojnové zločiny bol odsúdený na trest smrti a obesený 23. decembra 1948.

Kategória:Osobnosti z Tokia
Kategória:Japonské osobnosti druhej svetovej vojny
Kategória:Predsedovia vlády Japonska
Kategória:Vojnoví zločinci
Kategória:Japonské vojenské osobnosti
Kategória:Popravení obesením
Kategória:Laureáti Radu vychádzajúceho slnka
Morfológia (biológia)

**Morfológia** je vedný odbor biológie, ktorý sa zaoberá vonkajšou stavbou organizmov. Od fyziológie/anatómie sa teda odlišuje tým, že skúma tvar a nie funkciu. Vedec skúmajúci morfológiu sa nazýva **morfológ**.

V minulosti bola morfológia spoločne s fyziológiou/anatómiou jednou z mála metód, ako klasifikovať organizmy do taxónov. Dnes sa však do popredia dostáva molekulárna biológia a genomika, ktorá zisťuje skutočné príbuzenské vzťahy medzi organizmami a ich fylogenézu. 

## Rastlinné orgány
### vegetatívne orgány
* koreň
* stonka
* list

### generatívne orgány
* kvet
* plod

Kategória:Biológia
Kategória:Zoológia
Kategória:Anatómia a morfológia rastlín
Guarda (mesto)

**Guarda** je mesto v Portugalsku. Leží uprostred rovnomenného okresu (município) v nadmorskej výške vac ako 1 000 metrov nad morom a má okolo 26 000 obyvateľov. 

Je to najvyššie položené mesto v štáte, na juhovýchod od mesta sa rozprestiera Serra da Estrela, najvyšší vrchol Portugalska. V roku 2002 získalo cenu *Cidade Bioclimática Ibérica* ako mesto s najlepšou bioklímou v Portugalsku a Španielsku. Centru mesta dominuje gotická katedrála La Sé, ktorej výstavba trvala od roku 1390 do roku 1540. Mesto je dobre prepojené s okolitými regiónmi štátu, vedú sem diaľnice A23 a A25 a železničná stanica má medzinárodné prepojenie. 

## Partnerské mestá
*  Béjar, Španielsko, 1979
*  Safed, Izrael, 1982
*  Siegburg, Nemecko, 1985
*  Waterbury, Connecticut, USA, 1984
*  Wattrelos, Francúzsko, 1990

## Iné projekty

## Externé odkazy
* Oficiálna stránka 

## Zdroj
 

Kategória:Mestá v Portugalsku
Recife

**Recife** je prístavné mesto na severovýchode Brazílie, hlavné mesto štátu Pernambuco. V meste žije asi 1,56 milióna obyvateľov, celá metropolitná oblasť má 3,77 milióna obyvateľov.

## Klimatické podmienky
Mesto a celý štát Pernambuco sa rozkladá neďaleko rovníka v blízkosti pobrežia Atlantického oceánu. Podnebie je tropické s priemernou letnou teplotou okolo 28 °C a priemernou zimnou teplotou 25 °C. Priemerný ročný úhrn zrážok činí asi 2 000 mm.

## Dejiny
Prvá portugalská osada bola na mieste dnešného Recife založená už v roku 1537.

## Demografia
V metropolitnej oblasti Recife žilo v roku 2009 celkovo 3 768 902 obyvateľov. Z toho bolo 1 958 358 Kreolov (52,9 %), 1 428 972 belochov (38,6 %), 296 160 černochov (8,0 %) a 14 808 ázijcov (0,4 %).

## Partnerské mestá
*  Porto, Portugalsko,  1987
*  Nantes, Francúzsko, 2003
*  Kanton, Čína, 2007
*  Amsterdam, Holandsko, 1900
*  Dallas, Texas, USA, 1948

## Zdroj
* 

Kategória:Mestá v Brazílii
Kategória:Prístavné mestá Atlantického oceánu
Kategória:Pernambuco
Valença

**Valença** môže byť v Portugalsku:
*okres (município), pozri Valença (okres)
*obec (frequesia), pozri Valença (obec)
*mesto (cidade), pozri pod Valença (okres)
Siligo

**Siligo** (sardínsky **Sìligo**) je talianska obec na severe Sardínie, v provincii Sassari. Leží asi 160 km severne od mesta Cagliari a 25 km juhovýchodne od mesta Sassari. V roku 2009 tu žilo 951 obyvateľov.

V okolí sa nachádza praveká archeologická lokalita Monte sant'Antoni a archeologické nálezisko Mesumundu z obdobia Starovekého Ríma a stredoveku spoločne s niekoľkými kostolmi.

## Geografia
Siligo susedí s nasledujúcimi obcami: Ardara, Banari, Bessude, Bonnanaro, Codrongianos, Florinas, Mores a Ploaghe.

## Iné projekty

## Zdroj

Kategória:Obce v Taliansku
Angra do Heroísmo

**Angra do Heroísmo** môže byť na Azorách:
*okres (município), pozri Angra do Heroísmo (okres)
*mesto (cidade), pozri pod Angra do Heroísmo (okres)
*bývalý dištrikt (distrito)
*diecéza
Aveiro

**Aveiro** môže byť:
* v Portugalsku:
**okres (município), pozri Aveiro (okres)
**mesto (cidade), pozri Aveiro (mesto)
**dištrikt, pozri Aveiro (dištrikt)
* mesto v Brazílii, pozri Aveiro (Pará)
Coimbra

**Coimbra** môže byť v Portugalsku:
*okres (município), pozri Coimbra (okres)
*mesto (cidade), pozri Coimbra (mesto)
*metropolitná oblasť, pozri Coimbra (metropolitná oblasť)
*dištrikt, pozri Coimbra (dištrikt)
Faro

**Faro** môže byť:
*v Kanade:
** mesto v Yukone, pozri Faro (mesto v Yukone)

*v Portugalsku:
**okres (município), pozri Faro (okres)
**mesto (cidade), pozri pod Faro (mesto)
**dištrik, pozri Faro (dištrikt)
**rímskokatolícka diecéza
Figueira da Foz

**Figueira da Foz** môže byť v Portugalsku:
*okres, pozri Figueira da Foz (okres)
*mesto, pozri Figueira da Foz (mesto)
Đà Lạt

**Đà Lạt** je mesto vo Vietname v provincii Lâm Đồng. Počet obyvateľov je 206 105 (2009). Rozloha je 393,29 km².

Leží v horách (plošina Lâm Viên) 1500 m nad morom, má mierne podnebie. Priemerná teplota je 18 ° C - 25 ° C. Najvyššia teplota niekedy v Da Lat je 27 ° C a najnižšie bola 6,5 ° C. 

Mesto bolo založené v roku 1897, Francúzi mesto rozvinuli na rekreačné stredisko a stredisko na liečbu tropických chorôb, letnú rezidenciu a poľovnícke centrum.  Okolo mesta sa nachádza niekoľko údolí, jazier a vodopádov. V meste je univerzita, stredisko jadrového výskumu a viacero vedeckých ústavov. Pri meste je vodná elektráreň. Letisko je 24 km južne od mesta. Dnes je mesto jednou z najväčších turistických destinácií vo Vietname. 

Kategória:Mestá vo Vietname
Guimarães

**Guimarães** môže byť:
*v Portugalsku:
**okres (município), pozri Guimarães (okres)
**mesto (cidade), pozri Guimarães (mesto)
**priezvisko, pozri Guimarães (priezvisko)
*v Brazílii: administratívna jednotka, pozri Guimarães (Maranhão)
Braga

**Braga** môže byť v Portugalsku:
*okres (município), pozri Braga (okres)
*mesto (cidade), pozri pod Braga (mesto)
*dištrikt, pozri Braga (dištrikt)
*arcidiecéza
Castelo Branco

**Castelo Branco** môže byť:
*v Portugalsku:
**okres (município), pozri Castelo Branco (okres)
**mesto (cidade), pozri Castelo Branco (mesto)
**dištrikt, pozri Castelo Branco (dištrikt)
**obec (freguesia) v okrese Castelo Branco, pozri Castelo Branco (obec, Castelo Branco)
**obec (freguesia) v okrese Horta, pozri Castelo Branco (obec, Horta)
**obec (frequesia) v okrese Mogadouro, pozri Castelo Branco (obec, Mogadaouro)
**lokalita na Azorách, pozri Castelo Branco (Azory)
*...
Leiria

**Leiria** môže byť v Portugalsku:
*okres (munícipio), pozri Leiria (okres)
*mesto (cidade), pozri Leiria (mesto)
*mestské spoločenstvo (comunidade urbana), pozri Mestské spoločenstvo Leiria
*dištrikt, pozri Leiria (dištrikt)
*obec (freguesia), pozri Leiria (obec)
*hrad, pozri Leiria (hrad)
Sintra

**Sintra** môže byť:
*okres (município) v Portugalsku, pozri Sintra (okres)
*mestečko (vila) v Portugalsku, pozri Sintra (mesto)
*pohorie v Portugalsku, pozri Serra de Sintra
Tim Cook

**Timothy Donald „Tim“ Cook** (* 1. november 1960, Robertsdale, Alabama, USA) je výkonný riaditeľ (*chief executive officer*, CEO) spoločnosti Apple Inc.

Tim Cook začal pracovať v Apple Inc. od marca 1998, v roku 2007 bol povýšený na prevádzkového riaditeľa (*chief operating officer*, COO). Keď dňa 24. augusta 2011 zakladateľ spoločnosti Steve Jobs rezignoval na funkciu generálneho riaditeľa, miesto po ňom preberá Tim Cook. Túto pozíciu už krátkodobo zastával v rokoch 2004, 2009 a 2011, kedy Steve Jobs bol v rekonvalescencii po operácii pankreasu a transplantácii pečene.

## Referencie

## Iné projekty

## Externé odkazy
* Biografia Tima Cooka 

Kategória:Podnikatelia USA
Kategória:Miliardári USA
Kategória:Apple
Kategória:Absolventi Duke University
Kategória:LGBT osobnosti USA
Kategória:LGBT aktivisti
Kategória:Osobnosti z Alabamy